CELEX: E2019J0002
Language: fi
Date: 2019-11-13 00:00:00
Title: Eftan Tuomioistuin Tuomioistuimen Tuomio, annettu 13 päivänä marraskuuta 2019, asiassa E-2/19,

6.2.2020   
            
            
               FI
            
            
               Euroopan unionin virallinen lehti
            
            
               C 40/33
            
         
      EFTAN TUOMIOISTUIN TUOMIOISTUIMEN TUOMIO,
      annettu 13 päivänä marraskuuta 2019,
      asiassa E-2/19,
      D ja E
      
         (Henkilöiden vapaa liikkuvuus – Liechtensteinia koskevat alakohtaiset mukautukset – Oleskeluoikeus – Perheenjäsenten johdettu oleskeluoikeus – Direktiivi 2004/38/EY)
      
      (2020/C 40/04)
      Asiassa E-2/19, D ja E Liechtensteinin ruhtinaskunnan hallinto- oikeus (Verwaltungsgerichtshof des Fürstentums Liechtenstein) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella 29 päivänä huhtikuuta 2004 annetun Euroopan parlamentin ja neuvoston direktiivin 2004/38/EY, sellaisena kuin se on mukautettuna ETA-sopimukseen, tulkintaa. EFTAn tuomioistuin, toimien kokoonpanossa Páll Hreinsson, presidentti (esittelevä tuomari), sekä tuomarit Bernd Hammermann ja Ola Mestad (ad hoc), on antanut 13 päivänä marraskuuta 2019 tuomion, jonka tuomiolauselma on seuraava:
      ETA-sopimuksen liitteissä V ja VIII ja erityisesti liitteen VIII kohdassa III vahvistetut alakohtaiset mukautukset eivät poista ETA-kansalaisen perheenjäseneltä, jolla on voimassa oleva oleskelulupa ja joka oleskelee Liechtensteinissa, direktiivin 2004/38/EY 7 artiklan 1 kohdan d alakohdassa vahvistettua oikeutta tulla ETA-kansalaisen mukana Liechtensteiniin tai seurata häntä sinne myöhemmin, vaikka Liechtensteinissa oleskelevan ETA-kansalaisen hallussaan pitämää oleskelulupaa ei ole myönnetty alakohtaisissa mukautuksissa säädetyn järjestelmän perusteella.